Ministrul Comunicațiilor din guvernul Dăncilă, aroganță la adresa Finlandei după demisia executivului: România își poate prelungi mandatul la șefia Consiliului UE dacă e nevoie

Ministrul Comunicațiilor, Alexandru Petrescu, scrie pe Facebook că România e pregătită să-și prelungească mandatul de președinte al Consiliului UE dacă va fi nevoie. Petrescu a scris textul în contextul în care Finlanda, țara care va urma României la președinția rotativă a UE, tocmai a rămas fără guvern.

Postarea integrală a lui Alexandru Petrescu:

”In contextul bilantului celor doua luni de succes al Presedintiei Romane la Consiliul UE as putea sa afirm ca Romania, dacă e nevoie, este pregatita sa-si prelungeasca perioada mandatului si pentru a doua parte a anului 2019, in condițiile in care președintele Finlandei a acceptat azi demisia guvernului Sipila. In noiembrie 2018, șeful guvernului finlandez, sub o ploaie de informatii false si neverificate despre nivelul de pregătire al României privind preluarea președinției Consiliului UE, își arata preocuparea oferindu-se sa preia președinția in locul României. Este acum natural și firesc sa resimt aceeași preocupare și sa manifest aceeași îngrijorare pentru ca bunele rezultate obtinute de România la Presedintia Consiliului UE de pana acum, subsumate intregului efort european, sa continue in același ritm pana la sfârșitul anului 2019”.

Foto: Pagina personală de Facebook